സംസ്ഥാനത്ത് ഇന്ന് മുതല് മഴ വീണ്ടും ശക്തമാകുന്നുചൊവാഴ്ച വരെ സംസ്ഥാനമൊട്ടാകെ വ്യാപകമായി മഴയ്ക്ക് സാധ്യതഇന്ന് ആറ് ജില്ലകളില് യെല്ലോ അലര്ട്ട്പ്രഖ്യാപിച്ചു സംസ്ഥാനത്ത് മഴ കലിതുള്ളി നില്ക്കുകയാണ്.... അതിനിടയില് ന്യൂനമര്ദവും ചുഴലിക്കാറ്റും ഒക്കെ രൂപപ്പെട്ടു കൊണ്ട് പ്രകൃതി ആകെമൊത്തം വല്ലാത്തൊരു അവസ്ഥയിലാണ് നിലകൊള്ളുന്നത്. അതോടൊപ്പം ഇന്നും മറ്റൊരു നിര്ണായകമായ മുന്നറിയിപ്പ് കൂടെ വന്നിരിക്കുകയാണ്. സംസ്ഥാനത്ത് ഇന്ന് മുതല് മഴ വീണ്ടും ശക്തമാകുകയാണ് . ചൊവാഴ്ച വരെ സംസ്ഥാനമൊട്ടാകെ വ്യാപകമായി മഴയ്ക്ക് സാധ്യത ഉണ്ടെന്ന് റിപ്പോര്ട്ടുകള് പുറത്തുവരുന്നു. ഇന്ന് ആറ് ജില്ലകളില് യെല്ലോ അലര്ട്ട്പ്രഖ്യാപിച്ചിരിക്കുകയാണ് . തിരുവനന്തപുരം, കൊല്ലം, പത്തനംതിട്ട, ആലപ്പുഴ, എറണാകുളം, ഇടുക്കി ജില്ലകളിലാണ് യെല്ലോ അലര്ട്ട്. ഇടിമിന്നലോട് കൂടിയ ഒറ്റപ്പെട്ട ശക്തമായ മഴയ്ക്ക് ആണ് സാധ്യതയുള്ളത് . മഴ ശക്തമാകാന് കാരണമായി ചൂണ്ടിക്കാണിക്കുന്നത് ബംഗാള് ഉള്ക്കടലില് തമിഴ്നാട് തീരത്തോട് ചേര്ന്ന് ചക്രവാതച്ചുഴി രൂപപ്പെട്ടതാണ്. നേരത്തെ ഭീതി ഉണര്ത്തി ഗുലാബ് വന്നിരുന്നു. അത് ന്യൂനമര്ദ്ദമായി ചുരുങ്ങി, ബംഗാള് ഉള്ക്കടലില് നിന്നും അറബിക്കടലിലേക്ക് എത്തി അതിതീവ്ര ന്യൂനമര്ദ്ദമായി ശക്തിപ്രാപിക്കുകയുണ്ടായി . വരും മണിക്കൂറുകളില് ഇത് ഷഹീന് ചുഴലിക്കാറ്റായി മാറുവാന് പോകുകയാണ് . എന്നാല് ഇന്ത്യയില് കാര്യമായ സ്വാധീനമുണ്ടാകില്ലെന്നാണ് കാലാവസ്ഥാ നിരീക്ഷണ കേന്ദ്രത്തിന്റെ അറിയിപ്പിന് അടിസ്ഥാനത്തില് മനസ്സിലാക്കാന് സാധിക്കുന്നത്. ആള്ക്കാര്ക്ക് ഇടിമിന്നല് ജാഗ്രതാ നിര്ദ്ദേശങ്ങള് പുറപ്പെടുവിച്ചിട്ടുണ്ട്. ഇടിമിന്നല് അപകടകരമായതിനാല് പൊതുജനങ്ങള് മുന്കരുതല് എടുക്കണം . കാര്മേഘം കണ്ട് തുടങ്ങുന്ന സമയം മുതല് തന്നെ മുന്കരുതല് സ്വീകരിക്കുക. . ഇടിമിന്നലിന്റെ ആദ്യ ലക്ഷണം കണ്ടുകഴിഞ്ഞാല് ഉടന് തന്നെ സുരക്ഷിതമായ കെട്ടിടത്തിനുള്ളിലേക്ക് മാറുവാന് ശ്രമിക്കണം. തുറസ്സായ സ്ഥലങ്ങളില് തുടരുന്നത് ഇടിമിന്നലേല്ക്കാനുള്ള സാധ്യത വര്ധിപ്പിക്കും. ഇടിമിന്നലുള്ള സമയത്ത് ജനലും വാതിലും അടച്ചിടുക, വാതിലിനും ജനലിനും അടുത്ത് നില്ക്കാതെയിരിക്കുക. കെട്ടിടത്തിനകത്ത് തന്നെ ഇരിക്കുകയും പരമാവധി ഭിത്തിയിലോ തറയിലോ സ്പര്ശിക്കാതിരിക്കാന് ശ്രമിക്കുകയും ചെയ്യുക. ഗൃഹോപകരണങ്ങളുടെ വൈദ്യുതി ബന്ധം വിഛേദിക്കുക. വൈദ്യുതി ഉപകരണങ്ങളുടെ സാമീപ്യവും ഇടിമിന്നലുള്ള സമയത്ത് ഒഴിവാക്കുക. ഇടിമിന്നലുള്ള സമയത്ത് ടെലിഫോണ് ഉപയോഗിക്കുന്നത് ഒഴിവാക്കണം.